Πρόταση οδηγίας του Συμβουλίου για την τροποποίηση της οδηγίας 91/439/ΕΟΚ για την άδεια οδήγησης (96/C 21/04) (Κείμενο που παρουσιάζει ενδιαφέρον για τον ΕΟΧ) COM(95) 166 τελικό - 95/0109(SYN)

(Υποβλήθηκε από την Επιτροπή στις 11 Μαΐου 1995) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής,

σε συνεργασία με το Ευρωπαϊκό Κοινοβούλιο,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η οδηγία 91/439/ΕΟΚ του Συμβουλίου της 29ης Ιουλίου 1991 για την άδεια οδήγησης (1), όπως τροποποιήθηκε τελευταία από την οδηγία 94/72/ΕΚ του Συμβουλίου (2), ορίζει ότι οι εθνικές άδειες οδήγησης εκδίδονται σύμφωνα με το κοινοτικό υπόδειγμα που περιγράφεται στο παράρτημα I της οδηγίας αυτής 7

ότι είναι ευκταίο να εισαχθεί ένα εναλλακτικό υπόδειγμα άδειας οδήγησης το οποίο να επιτρέπει τη χρησιμοποίηση σύγχρονων τεχνικών διαχείρισης, μεγαλύτερη ευελιξία στη χρησιμοποίηση, αύξηση της ασφάλειας και μείωση του κινδύνου πλαστογράφησης των αδειών οδήγησης 7

ότι, στο σχεδιασμό του νέου υποδείγματος άδειας οδήγησης, πρέπει να προβλέπεται χώρος για την ενδεχόμενη εισαγωγή ενός μικροεπεξεργαστή 7

ότι, για να εξασφαλισθεί η συμβατότητα και η διαλειτουργικότητα στο σύνολο της Ευρωπαϊκής Ένωσης, είναι ευκταίο να καθορισθούν κοινές προδιαγραφές και πρότυπα πριν την ξεχωριστή εισαγωγή αυτού του είδους των μικροεπεξεργαστών από τα κράτη μέλη 7

ότι, στο πλαίσιο αυτό, πρέπει να ληφθεί υπόψη η μελλοντική εισαγωγή κάρτας οδηγού για τους επαγγελματίες οδηγούς, σύμφωνα με τις διατάξεις που προβλέπονται από τον κανονισμό (ΕΟΚ) αριθ. 3821/85 (3) του Συμβουλίου της 20ής Δεκεμβρίου 1985 σχετικά με τη συσκευή ελέγχου στον τομέα των οδικών μεταφορών 7

ότι, όσον αφορά τις τεχνικές προδιαγραφές του υποδείγματος άδειας οδήγησης, η παρούσα οδηγία στηρίζεται στη νέα προσέγγιση σε ζητήματα τεχνικής εναρμόνισης θεσπίζοντας το γενικό πλαίσιο των προδιαγραφών και αφήνοντας τη φροντίδα για τη ρύθμιση των λεπτομερειών στις διαδικασίες βιομηχανικής εναρμόνισης,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 91/439/ΕΟΚ τροποποιείται ως εξής:

1. Στο άρθρο 1 παράγραφος 1 και στο άρθρο 2 παράγραφος 3, προστίθενται οι όροι «ή I α» μετά από τους όρους «παράρτημα I».

2. Προστίθεται ένα νέο παράρτημα, το παράρτημα I α, όπως περιγράφεται στο παράρτημα της οδηγίας αυτής.

Άρθρο 2

1. Τα κράτη μέλη θεσπίζουν, με σύμφωνη γνώμη της Επιτροπής, τις νομοθετικές, κανονιστικές ή διοικητικές διατάξεις που είναι απαραίτητες για να τεθεί σε εφαρμογή η παρούσα οδηγία από την 1η Ιουλίου 1996.

2. Οι θεσπιζόμενες από τα κράτη μέλη διατάξεις περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής αποφασίζονται από τα κράτη μέλη.

Άρθρο 3

Η παρούσα οδηγία αρχίζει να ισχύει την 20ή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ αριθ. L 237 της 24. 8. 1991, σ. 1.

(2) ΕΕ αριθ. L 337 της 24. 12. 1994, σ. 86.

(3) ΕΕ αριθ. L 370 της 31. 12. 1985, σ. 8.

ΠΑΡΑΡΤΗΜΑ

«Παράρτημα I α

ΔΙΑΤΑΞΕΙΣ ΣΧΕΤΙΚΑ ΜΕ ΤΟ ΚΟΙΝΟΤΙΚΟ ΥΠΟΔΕΙΓΜΑ ΑΔΕΙΑΣ ΟΔΗΓΗΣΗΣ

(Εναλλακτικός τύπος στο υπόδειγμα του παραρτήματος I)

1. Το κοινοτικό υπόδειγμα άδειας οδήγησης διαθέτει τα ακόλουθα χαρακτηριστικά:

- τα φυσικά χαρακτηριστικά της κάρτας είναι σύμφωνα με τα πρότυπα ISO 7810 και ISO 7816-1,

- οι διαστάσεις και η θέση των επαφών είναι σύμφωνες με το πρότυπο ISO 7816-2,

- τα ηλεκτρονικά σήματα και τα πρωτόκολλα μετάδοσης είναι σύμφωνα με το πρότυπο ISO 7816-3,

- οι παραγγελίες διανταλλαγών μεταξύ βιομηχανιών είναι σύμφωνες με το πρότυπο ISO 7816-4 (υπό μελέτη).

Οι μέθοδοι επαλήθευσης των χαρακτηριστικών των αδειών οδήγησης οι οποίες έχουν σκοπό να διασφαλίσουν τη συμφωνία τους με τα διεθνή πρότυπα είναι σύμφωνες με το πρότυπο ISO 10373.

2. Το κοινοτικό υπόδειγμα αποτελείται από δύο όψεις:

Η σελίδα 1 περιλαμβάνει:

α) τις λέξεις "άδεια οδήγησης" οι οποίες αναγράφονται με μαύρα γράμματα στη γλώσσα ή τις γλώσσες του εκδίδοντος την άδεια κράτους μέλους 7

β) η αναγραφή του ονόματος του εκδίδοντος την άδεια κράτους μέλους είναι προαιρετική 7

γ) το διακριτικό σήμα του κράτους μέλους που εκδίδει την άδεια, τυπωμένο αρνητικά μέσα σε ένα μπλε παραλληλόγραμμο που περιβάλλεται από δώδεκα κίτρινα αστέρια 7 τα διακριτικά σήματα έχουν ως εξής:

>ΘΕΣΗ ΠΗΝΑΚΑ>

δ) τις πληροφορίες που αφορούν την εκδιδόμενη άδεια οι οποίες αναγράφονται ως εξής:

1. Επώνυμο του κατόχου

2. Όνομα του κατόχου

3. Τόπος και ημερομηνία γέννησης του κατόχου

4α. Ημερομηνία έκδοσης της άδειας

β. Ημερομηνία λήξης της διοικητικής ισχύος της άδειας

γ. Αρμόδια αρχή εκδίδουσα την άδεια (μπορεί να αναγραφεί στη σελίδα 2)

5. Αριθμός της άδειας

6. Φωτογραφία του κατόχου

7. Υπογραφή του κατόχου

(8.) Διαμονή, κατοικία ή ταχυδρομική διεύθυνση (προαιρετικά)

9. Κατηγορίες ή υποκατηγορίες οχημάτων που έχει δικαίωμα να οδηγεί ο κάτοχος της άδειας (οι εθνικές κατηγορίες αναγράφονται με άλλο τύπο στοιχείων από τις εναρμονισμένες κατηγορίες) 7

ε) την ένδειξη "υπόδειγμα των Ευρωπαϊκών Κοινοτήτων" στην γλώσσα ή τις γλώσσες του εκδίδοντος την άδεια κράτους μέλους και την ένδειξη "άδεια οδήγησης" στις άλλες γλώσσες της Ευρωπαϊκής Κοινότητας σε ροζ χρώμα ώστε να αποτελεί το φόντο της άδειας:

Permiso de Conducciσn

Kψrekort

Fόhrerschein

Άδεια οδήγησης

Driving Licence

Ajokortti

Permis de Conduire

Ceadϊnas Tiomαna

Patente di guida

Rijbewijs

Carta de Conduηγo

Kφrkort;

στ) χρώματα αναφοράς:

- μπλε: Pantone Bleu Reflex C,

- κίτρινο: Pantone Jaune nr. 2

Με σύμφωνη γνώμη της Επιτροπής μπορούν να προστεθούν επιπλέον χρώματα ή/και συστήματα ασφάλειας.

Η σελίδα 2 περιλαμβάνει:

α) 9. Τις κατηγορίες ή υποκατηγορίες οχημάτων που έχει δικαίωμα να οδηγεί ο κάτοχος (οι εθνικές κατηγορίες αναγράφονται με άλλο τύπο στοιχείων από τις εναρμονισμένες κατηγορίες).

10. Την ημερομηνία πρώτης έκδοσης για κάθε κατηγορία ή υποκατηγορία (η ημερομηνία αυτή πρέπει να ξαναγράφεται στη νέα άδεια κάθε φορά που αυτή αντικαθίσταται ή αλλάζεται).

11. Την ημερομηνία λήξης της ισχύος για κάθε κατηγορία ή υποκατηγορία.

12. Τις πιθανές πρόσθετες ή περιοριστικές ενδείξεις σε κωδικοποιημένη μορφή για κάθε σχετική κατηγορία ή υποκατηγορία.

Οι κωδικοί έχουν ως εξής:

>ΘΕΣΗ ΠΗΝΑΚΑ>

Όταν ένας κωδικός ισχύει για όλες τις κατηγορίες ή υποκατηγορίες μπορεί να αναγραφεί κάτω από τις στήλες 9, 10 και 11.

β) Επεξήγηση των αριθμημένων ενδείξεων οι οποίες εμφανίζονται στην σελίδα 1 της άδειας (τουλάχιστον των ενδείξεων 1, 2, 3, 4, 5, 10, 11, 12).

Εάν ένα κράτος μέλος επιθυμεί να διατυπώσει τα στοιχεία αυτά σε εθνική γλώσσα μη συμπεριλαμβανόμενη μεταξύ των ακόλουθων γλωσσών: αγγλικά, γαλλικά, γερμανικά, δανικά, ελληνικά, ισπανικά, ιταλικά, ολλανδικά, πορτογαλικά, σουηδικά, φινλανδικά, καταρτίζει δίγλωσση άδεια οδήγησης, στην οποία χρησιμοποιείται μία από τις ανωτέρω γλώσσες, υπό την επιφύλαξη των λοιπών διατάξεων του παρόντος παραρτήματος.

γ) Ένα μικροεπεξεργαστή (προαιρετικό).

Εκτός από τις διατάξεις που καθορίζονται στο σημείο 1 του παρόντος παραρτήματος, οι σχετικές με τον μικροεπεξεργαστή προδιαγραφές θα καθορισθούν μεταγενέστερα.

δ) Με σύμφωνη γνώμη της Επιτροπής μπορούν να προστεθούν χρώματα ή σημάνσεις (όπως ραβδωτοί κωδικοί, εθνικά σύμβολα, στοιχεία ασφάλειας, κ.λπ.), υπό την επιφύλαξη των λοιπών διατάξεων του παρόντος παραρτήματος.

3. Ειδικές διατάξεις

α) Η διοικητική ισχύς του υποδείγματος που περιγράφεται στο παρόν παράρτημα περιορίζεται σε δέκα το πολύ έτη 7

β) όταν η κάρτα της άδειας οδήγησης είναι εφοδιασμένη με μικροεπεξεργαστή, ο κάτοχος της έχει πρόσβαση στις πληροφορίες που έχουν καταγραφεί σ' αυτήν.

ΚΟΙΝΟΤΙΚΟ ΥΠΟΔΕΙΓΜΑ ΑΔΕΙΑΣ ΟΔΗΓΗΣΗΣ

>ΑΝΑΦΟΡΑ ΣΕ ΦΗΛΜ>

ΚΟΙΝΟΤΙΚΟ ΥΠΟΔΕΙΓΜΑ ΑΔΕΙΑΣ ΟΔΗΓΗΣΗΣ: ΒΕΛΓΙΚΟ ΥΠΟΔΕΙΓΜΑ

(Ενημερωτικά)

>ΑΝΑΦΟΡΑ ΣΕ ΦΗΛΜ>

»